**Gabriel Vilardi** (s. 16. elokuuta 1999 Kingston, Ontario, Kanada) on kanadalainen jääkiekkoilija, joka pelaa NHL-joukkue Winnipeg Jetsin organisaatiossa. Kings varasi Vilardin ensimmäisellä kierroksella 11. pelaajana kesällä 2018. Hän on pelipaikaltaan keskushyökkääjä, mutta Vilardi osaa pelata myös laidassa. Hän laukoo oikealta.

Pelityyli
---------

*The Sports Forecaster* -sivuston mukaan Vilardi on lahjakas peliä tekevä keskushyökkääjä, joka pelaa hyvin kiekollisena. Hän on myös luova ja erinomainen syöttäjä, mutta myös kohtalaisen hyvä viimeistelijä hyvien kiekonkäsittelytaitojensa ansiosta. Vilardilla on hyvät perustaidot ja ominaisuudet ammattilaistasolle, mutta tehdäkseen NHL-uraa hyökkäävässä roolissa hänen tulisi parantaa luisteluaan ja puolustuspelaamistaan.

Ura
---

### Seuraura

Vilardi pelasi kaudella 2014–2015 Greater Kingston Frontenacsin junioreissa, ja hän edusti kauden aikana myös Ontarion joukkuetta Kanadan talvikisoissa, jossa Vilardi oli joukkueensa paras pistemies ja syöttäjä tehopistein 5+7=12. Kesällä 2015 Windsor Spitfires varasi hänet koko OHL:n varaustilaisuuden toisena pelaajana edellään vain David Levin. Vilardi siirtyi joukkueeseen kaudeksi 2015–2016. Hänen teki tulokaskaudellaan 62 runkosarjaottelussa tehopisteet 17+21=38 ja viidessä pudotuspeliottelussa tehopisteet 1+3=4. Vilardi valittiin kauden päätteeksi OHL:n toiseen tulokkaiden tähdistökentälliseen.

Kaudella 2016–2017 Vilardi oli Spitfiresin paras pistemies ja maalintekijä tehopistein 29+32=61. Pudotuspeleissä hän oli joukkueen paras pistemies tehopistein 2+4=6. Spitfires osallistui OHL-kauden päätteeksi isäntäjoukkueena Memorial Cup -lopputurnaukseen, jossa Vilardi oli joukkueen paras syöttäjä seitsemällä syöttöpisteellään. Turnaus päättyi Spitfiresin voittoon, ja Vilardi valittiin turnauksen tähdistökentälliseen. Hän pelasi kauden aikana myös CHL Top Prospects Gamessa.

Los Angeles Kings varasi Vilardin ensimmäisellä kierroksella 11. pelaajana NHL:n varaustilaisuudessa vuonna 2017. Hän kärsi alkukauden 2017–2018 selkävammasta. Kuntouduttuaan, tammikuussa 2018 Windsor Spitfires kauppasi Vilardin ennen kauden ensimmäistä otteluaan Kingston Frontenacsiin yhdessä puolustaja Sean Dayn kanssa vaihdossa hyökkääjä Cody Morganiin ja kuuteen varausvuoroon. Vilardi pelasi loppukauden koko liigan toiseksi parhaalla piste per peli -keskiarvolla (1,81) Sarnia Stingin Jordan Kyroun jälkeen ja teki 32 runkosarjaottelussa tehopisteet 22+36=58. Vilardi oli Frontenacsin kolmanneksi paras pistemies. Pudotuspeleissä hän oli joukkueen paras pistemies ja maalintekijä tehopistein 11+11=22. Vilardi valittiin kauden päätteeksi OHL:n kolmanteen tähdistökentälliseen.

Maaliskuussa 2018 Vilardi teki kolmivuotisen tulokassopimuksen Los Angeles Kingsin kanssa. Myös saman vuoden harjoitusleiri jäi häneltä väliin selkävamman vuoksi. Kuntouduttuaan Vilardi lähetettiin marraskuussa AHL-joukkue Ontario Reignin vahvuuteen. Hän pelasi siellä neljä ottelua, kunnes Vilardi kutsuttiin joulukuussa Kingsin NHL-joukkueen vahvuuteen, josta hän siirtyi Kanadan alle 20-vuotiaiden joukkueeseen maailmanmestaruuskilpailuihin. Vilardin loukkaantumiset kuitenkin jatkuivat, ja hän joutui jättämään turnauksen väliin.

Kesäkuussa 2023 Kings kauppasi Vilardin, Alex Iafallon, Rasmus Kuparin ja toisen kierroksen varausvuoron vuoden 2024 varaustilaisuudessa Winnipeg Jetsiin vaihdossa Pierre-Luc Duboisiin.

Heinäkuussa 2023 Vilardi teki Jetsin kanssa kanssa kaksivuotisen ja yhteensä 6,875 miljoonan dollarin arvoisen jatkosopimuksen.

### Maajoukkueura

Vilardi edusti Canada Whiten joukkuetta World U-17 Hockey Challengessa vuonna 2015, jolloin hän saavutti hopeaa. Vilardi nimettiin myös Kanadan alle 20-vuotiaiden leiriryhmään vuoden 2019 maailmanmestaruuskisoihin , mutta hän ei kuitenkaan ehtinyt kuntoutua loukkaantumisestaan, eikä Vilardia nimetty lopulliseen kisajoukkueeseen. Myös vuoden 2016 Ivan Hlinkan muistoturnaus jäi häneltä väliin loukkaantumisen vuoksi.

Muuta
-----

Vilard on taustaltaan kanadanitalialainen. Vilardin isoveli Francesco pelaa hyökkääjänä Queen's Universityn yliopistojoukkueessa. Veljesten italialaiset vanhemmat Natale Vilardi ja Giovanna Siviglia muuttivat kotimaastaan, Reggio di Calabrian kaupungista Ontarion Kingstoniin ennen veljesten syntymää.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2014–2015 | CIHA Voyageurs | OEMHL | 3 | 4 | 4 | 8 | 8 | 8 | 3 | 7 | 10 | 10 |
| 2015–2016 | Windsor Spitfires | OHL | 62 | 17 | 21 | 38 | 14 | 5 | 1 | 3 | 4 | 2 |
| 2016–2017 | Windsor Spitfires | OHL | 49 | 29 | 32 | 61 | 12 | 7 | 2 | 4 | 6 | 4 |
|  | Windsor Spitfires | M-Cup | – | – | – | – | – | 4 | 0 | 7 | 7 | 0 | Ykköstähdistö |
| 2017–2018 | Kingston Frontenacs | OHL | 32 | 22 | 36 | 58 | 14 | 16 | 11 | 11 | 22 | 14 |
| 2018–2019 | Ontario Reign | AHL | 4 | 0 | 1 | 1 | 0 | – | – | – | – | – |
| 2019–2020 | Ontario Reign | AHL | 32 | 9 | 16 | 25 | 14 | – | – | – | – | – |
|  | Los Angeles Kings | NHL | 10 | 3 | 4 | 7 | 4 | – | – | – | – | – |
| 2020–2021 | Los Angeles Kings | NHL | 54 | 10 | 13 | 23 | 6 | – | – | – | – | – |
| 2021–2022 | Ontario Reign | AHL | 39 | 15 | 23 | 38 | 18 | – | – | – | – | – |
|  | Los Angeles Kings | NHL | 25 | 5 | 2 | 7 | 8 | 2 | 0 | 0 | 0 | 0 |
| 2022–2023 | Los Angeles Kings | NHL | 63 | 23 | 18 | 41 | 18 | 5 | 2 | 2 | 4 | 0 |
| 4 kautta | yhteensä | NHL | 152 | 41 | 37 | 78 | 36 | 7 | 2 | 2 | 4 | 0 |
| 3 kautta | yhteensä | AHL | 75 | 24 | 40 | 64 | 32 | – | – | – | – | – |
| 3 kautta | yhteensä | OHL | 143 | 68 | 89 | 157 | 40 | 28 | 14 | 18 | 32 | 20 |

Lähteet
-------

* Gabriel Vilardi The Internet Hockey Databasessa (englanniksi)
* Gabriel Vilardi Eurohockey-sivustolla (englanniksi)
* Gabriel Vilardi *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Gabriel Vilardi *Elite Prospects*. Everysport Media Group AB.  (englanniksi)
2. 1 2  Kennedy, Patrick: Call it the Vilardi wall of fame *thewhig.com*.  20.12.2016. Postmedia Network Inc. Viitattu 19.12.2018. (englanniksi)
3. 1 2 3 4  Gabriel Vilardi The Internet Hockey Databasessa (englanniksi)
4. 1 2  Morreale, Mike G.: 2017 Draft: Gabriel Vilardi driven to rise higher *NHL.com*.  2.3.2017. National Hockey League. Viitattu 19.12.2018. (englanniksi)
5. ↑  Gabriel Vilardi Stats, Profile, Bio, Analysis and More *sportsforecaster.com*. XML Team Solutions, LLC. Viitattu 19.12.2018. (englanniksi)
6. ↑  SPITS AGREE TO TERMS WITH TOP PICK VILARDI *windsorspitfires.com*.  25.6.2015. WINDSOR, ON:  Windsor Spitfires. Viitattu 19.12.2018. (englanniksi)
7. ↑  2017 Sherwin-Williams CHL/NHL Top Prospects Game Rosters *sherwin-williamstopprospects.ca*.  14.12.2017. Toronto, ON:  Canadian Hockey League.  Arkistoitu 24.11.2018. Viitattu 19.12.2018. (englanniksi)
8. ↑  [TRADE Frontenacs acquire Gabe Vilardi and Sean Day from Spitfires for Cody Morgan and Priority Selections] *kingstonfrontenacs.com*.  1.1.2018. Kingston Frontenacs. Viitattu 19.12.2018. (englanniksi)
9. ↑  The LA Kings Sign Gabe Vilardi to a Three-Year Entry Level Contract  2.3.2018. Los Angeles Kings. Viitattu 19.12.2018. (englanniksi)
10. ↑  Los Angeles Kings ja Gabe Vilardi tulokassopimukseen *Jatkoaika.com*.  2.3.2018. Jatkoaika r.y. Viitattu 19.12.2018.
11. ↑  Vilardi could miss start of Kings training camp with back injury *NHL.com*.  31.8.2018. LOS ANGELES:  National Hockey League. Viitattu 19.12.2018. (englanniksi)
12. ↑  Gabriel Vilardi Heads to Ontario Reign on a Conditioning Assignment  28.11.2018. Los Angeles Kings. Viitattu 19.12.2018. (englanniksi)
13. ↑  Walker Recalled from Reign, Vilardi Loaned to Team Canada for WJC  11.12.2018. Los Angeles Kings. Viitattu 19.12.2018. (englanniksi)
14. 1 2  Kanada julkaisi nimilistansa nuorten MM-kisoihin – 10 ykköskierroksen varausta, loppumetreillä paha takaisku *mtvuutiset.fi*.  19.12.2018. MTV Oy. Viitattu 19.12.2018.
15. ↑
16. ↑

Kanadan joukkue – Jääkiekon MM-kilpailut 2021
2 Schneider |
5 Bernard-Docker |
6 Miller (**A**) |
8 Foudy |
11 Anderson-Dolan |
13 Vilardi |
14 Henrique (**C**) |
17 Danforth |
21 Paul |
22 Hagel |
25 Power |
26 Walker |
27 Bunting |
28 Brown (**A**) |
33 Hill |
35 Kuemper |
38 Ferraro |
44 Comtois |
65 DiPietro |
70 Stecher |
73 Pirri |
74 Beaudin |
88 Mangiapane |
91 Perfetti |
Valmentaja Gerard Gallant